Q-CON แรง 3 วันติดพุ่งเกือบ 90% ผู้บริหารแจงไม่มีพัฒนาการสำคัญต่อราคาหุ้น
Q-CON แรง 3 วันติดพุ่งเกือบ 90% ผู้บริหารแจงไม่มีพัฒนาการสำคัญต่อราคาหุ้น
29 มิ.ย. 2559

ผู้สื่อข่าวรายงานว่า บริษัท ควอลิตี้คอนสตรัคชั่นโปรดัคส์ จำกัด (มหาชน) หรือ Q-CON  ณ เวลา 11.00 น. อยู่ที่ระดับ 9.15 บาท บวก 1.05 บาท หรือ 12.96% ราคาหุ้นวิ่งแรง 3 วันติด พุ่งเกือบ 90% โดยนับตั้งแต่หุ้นยืนที่ระดับ 4.82 บาท เมื่อวันที่ 24 มิ.ย.59

ด้านนายกิตติ สุนทรมโนกุล กรรมการผู้จัดการ เปิดเผยว่า ตามที่ตลาดหลักทรัพย์แห่งประเทศไทยได้สอบถามเกี่ยวกับพัฒนาการใดๆ ที่มีนัยสำคัญที่อาจส่งผลกระทบต่อราคาซื้อขายรวมถึงสารสนเทศที่มีนัยสำคัญที่อยู่ระหว่างการพิจารณาและอาจเปิดเผยในระยะเวลาอันใกล้ของบริษัทอันเนื่องจากสภาพการซื้อขายมีการเปลี่ยนแปลงอย่างมีนัยสำคัญของบริษัทนั้น
บริษัทขอชี้แจงว่า ขณะนี้บริษัทไม่มีพัฒนาการใดๆ ที่มีนัยสำคัญที่อยู่ระหว่างการพิจารณาและอาจเปิดเผยในระยะเวลาอันใกล้ที่จะเป็นสาเหตุของความเปลี่ยนแปลงนั้น ซึ่งหากมีบริษัทจะเปิดเผยต่อตลาดหลักทรัพย์ฯตามหลักเกณฑ์ที่เกี่ยวข้อง